
Din zilele mele. 


Am zis verde solz de pește 
Din anul patrusprezece 
N'am mai avut nici odihnă 
Ca şi iarba din grădină. 


Dar iarba o mai cosește 
Rădăcina odihnește, 

Dar eu prin ţară streină 
Nu mai am nici 0 odihnă. 


Foaie verde iarbă rea 

Vai, amar măicuța mea, 
Mai bine nu mă avea-i 
Decât să am așă traiu, 


Când eram odat' acasă 
Veni porunca pe masă, 
Părinți și fete să las, 

Să plec spre greu năcaz. 

Eu oftând din piept cu jale 
Imi luai drumul de plecare, 
Când d'acasă am plecat 

Cu nimeni mâna nam dat, 


Eu credeam, că merg la nuntă, 
Nu știam, că merg la luptă, 

Și ziceam, că merg la joc. 

Nu credeam, că merg în foc. 


Frunză verde de smochin, 
Rău e Doamne prin streini. 
Că-s trei ani şi jumătate 
De când ţările se bate, 

Și port pușcuța pe spate. 


Pușca plină și 'ncărcată 
Prin neagra străinătate, 
Că nu-i zi, și nu-i nici noapte 
Să.o mai pui și jos din spate. 


De când s'a mobilizat 
Satul, casa mi-am lăsat, 
Copiliță frumușea 

Eu m'am despărțit de ea. 

Am lăsat pe toți plângând 
Șam plecat pe drum oftând, 
Pe drumul dela Buzău, 

Care merge la Brașău. 


Buzăule apă dulce 

Spune-mi pe min' unde mă duce, 
Dela apa ta cea dulce, 

Care curge prin izvoară 

Prea frumos mărgăritară. 


Astăzi noi ne despărţim, 

Porunca să ni-o 'mplinim, 
Căci porunca împărătească 
Trebuie să se 'mplinească. 


De astăzi nu-ți mai răsbat codrii 
Şi nu-ţi mai văd izvoarele, 

Mă voiu duce n alte ţări 

Unde nu sunt primăvări. 


Numai frig și iarnă grea, 
C'aşă este-n Rusia, 

Carăle în drum spre cetate 
Toate-s pline și 'ncărcate. 

Tot cu voinici de pe sate, 
Și ne cară la gara mare, 
Că-i strigă neamțul la arme, 
Să ne apărăm de jigane. 


Că vrea să între Rusu în ea 
Că ne-a declarat răsboi, 
Ni-a pârlit inima'n noi 

N'ar avea parte la nevoi. 


Nu-i da Doamne nici un bine, 
Să nu aibe unde cină, 

Nici noaptea und' se culcă 

In întreaga Europa. 


Că au pornit cu noi răsboi 
Curge sângele șiroi, 
Pică unul, pică zece 
Focul tot mai mare crește. 


Colo'n Galiţia 

Arz'o tocul țară rea, 

Veneau Rusii ca furtuna, 

Să ne stingă pe toți intruna. 

Dar Domnul nu ni-a lăsat, 

Căci pe drept noi ne-am luptat, 
Țara şi pe mpărat, 

Că mult sânge sa vărsat. 


Trecut-am în Polonia 

Ș-am lăsat Galiţia, 

Ș-am bătut pe Rusu cruntul 
Pănă sus la Dunaburgul. 


Când răsboiul sa'nceput, 
Cine oare ar fi crezut, 
Mai mult deo lună să ţie, 
Gloanţele să se 'mprăștie. 


Și ziceam, căci va fi pace, 
Și acasă ne-om întoarce, 

Dar rău ne-am fost socotit, 
Că mult timp a mai trecut. 


Treci luni și jumătate 
Treci treizeci și șapte 
De-când tunurile bate 
Și'mprăștie la granate, 


Că unde grânatul pică, 
Piatra în munte se despică, 
Şi unde șrapnelul se sparge, 
Pământul și piatra arde. 


Dar când pică 'ntre feciori, 
Vai ce moarte cu fiori! 
Mor câte zece deodată, 
Rupţi bucată de bucată. 


Căci cănd focul se pornește, 
Și frunza 'n codru jelește, 
De șuierul plumbilor, 

De moartea voinicilor, 


De-ar muri mai puţinei 
Ar uită lumea de ei, 
Dar mor deci cu sutele 
Mai în toate zilele. 


Şi nu mor cum este dată 

Făr' de glonț și tăiat de armă, 
Când este vorba de șturm | 
N'auzi pe nimeni vorbind. 


Fâr' toţi fac o sfântă cruce 
Şi'nnainte Doamne ajute, 

Şi la fugă se porneşte 

Pe dușman îl potolește. 


Când văd Rușii, că nui glumă, 


Svârle pușca și la fugă, 
Și pică morţi sute ca snopii 
De umple câmpiile și codrii. 


Și nici apă nu-i curată 
Că-i cu sânge amestecată, 
Sânge din țara- Rusească 
Şi din ţara Ungurească. 


Dar e mult și de Germani, 
Care-s viteji Otomani, 
Luptă alăturea de moarte 
Pentru scumpa libertate. 


Care vrea chiar Rusia 

Să fie stăpână ea, 

Franţa și cu Anglia să 
Și Doamna Italia. 

Dar Domnul din cer cel mare 
Nu ne lasă la pierzare, 

Nu da Doamne nici un bine, 
La acești păgâni din lume. 


Cari nc-au lipsit de binc, 

Şi ne-au dus prin ţări streine, 
Nu le milă și păcat 

De atâţi feciori ce au picat. 


Că mor pe câmpuri streine 
Fără soare și lumină, 

N'are cine să-i jelească, 

Nici cine să-i îmblânzească 

Fără rude la mormânt 

Nu vezi pe nimeni plângând. 


Făr' Domnii au scris câte o carte, 
La rudele după sate, 

Că le Fiul impușcat, 

Şi-n Rusia îngropat. 


Le-am trimite cărți mai multe 
Dar nu are cin' le duce, 
Primit pe lună voie bună 

Și pe stele dor și jele. 

Şi pământului ie greață 
De sângele cât se varsă, 
Că şi lui i sa urit, 

Cât este tocat de mult. 


lacă tai pentru Deckung 
Colea tai pentru mormânt 
Doamne sfinte și'ndurate 
Mai pune în ţări şi pace. 


De treizeci si șapte luni de zile 
Des prin țările streine, 

Că e Rusul mare câne, 

Că au rămas sate pustie, 
Nevestele cu copii, 

Cei frumos și om curat 

Toţi sub arme la 'mpărat. 


Nu mai bătrâni sunt acasă 
In toată țara ungurească 
Toţi sunt cu armelen mâni 
Se luptă cu cei păgâni. 


Bată-l Dumnezeu pe Sârbul 
Căci el a pornit răsboiul, 
Și pe Rusul blestemat 
Căci el ajutor i-a dat. 


Şi-au pornit apoi năvală 
Pe țara Austro-Ungară, 
Rusule câne bătrân, 

Am crezut că ești creştin, 
Blestemat să fi tu dară 

Şi să nu aibi parte de ţară. 


Că noi cu dragă voință 

Ne dăm a noastră vieaţă, 
Patria să ni o scăpăm 

Cu sângele o apărăm, 
Degeaba se'ncearcă cruzii, 
Căci nu ni-ar stăpâni munții. 


Şi Rusul cu gândul crunt 
Căci Ardealul nostru e scump, 
Nu-s Ruși in țara rusească, 
Ardealul să-l stăpânească. 

Că-n Ardeal sunt românași, 

Şi mâncă tot muscălași, 

Sunt voinici și românii ca smeii, 
De moarte nu se tem ca leii. 


Românul când merge ?n foc, 
Stă și soarele la loc, 

Și a noastră i bucuria 

Ni se va spori sămânța 
Pentru dalba vitejie, 

Care-i pe această câmpie. 


Foaie verde foi de fag 
Mândro, ţi-am cântat cu drag, 
Toată vara prin zăvoi 
Doar' de vom da ochi amândoi. 


Vara însă a trecut 

Şi eu nu te-am mai văzut, 
Berze vin, berze se duc, 
Eu de doru-ți mă usuc. 


Nu știu eu sunt vinovat 
Sau că tu de m'ai uitat, 
Nu știu pe altu ai îndrăgit 
Sau arz eu în toc cumplit 

Doamne treci vremea curând, 
Şi 'mplinește-mi al meu gând, 
Face-m-aș zăvor tăcut, 
Numai să fur un sărut. 


Facem-aș o frunză-n vânt, 
Pân-la ea, să fug să cânt, 
Doina mea, doină de dor 
Pe brațele ei să mor. 


Şi să mă 'ngroape 'nzăvoi 
Sub velința cea de foi, 
Nimeni nu mă va jeli 
Numai apele din ii. 


Doamne ţine și 'ndreptează, 
Pe tot omul ce oftează, 


Ține-l Doamne nu-l lăsă, 
Să-și despereze inima. 


Frunză verde lemn ascuns 
Rele zile am ajuns, 

Peste patru ţări ne-am dus, 
ȘI n Rusia am ajuns. 

Şi-acolo ne-am așezat 
Lâng-o pădure de brad, 
Foaie verde matostat 
Eu sunt tare supărat. 


De urit cu mult bănat 
Departe de ce-am lăsat, 
Cine-mi poate crede mie 
De traiul din bătălie. 


Şi cine-mi va crede zău, 
Poate şti cum trăiesc eu, 
Căci duc foame cât se poate 
Și mă lupt pân' la moarte. 


Foaie verde ș'o lălea 
Căci dela plecarea mes, 
Mi se sbate inima 

Şi nu o pot alină. 


Şi "ntre gloanţe inaintăm 
Unul cu cinci ne luptăm, 
Noi unul și Rușii cinci 

Vai ce plânsete-s pe aici. 


Mei 

Săraci feciori din Ardeal 

Cum stau morţi pe câte-un deal. 
Şi nare cine săi caute, 
Surorile-s măritate, 

Părinţii-s bătrâni, nu poate. 


Foaie verde de trifoi 
Trec gloanțele printre noi, 
Ca stropul din grele ploi, 
Şi "nainte și 'napoi. 


Doamne Părinte cel sfânt 
Pune pace pe pământ, 

Pune pace în popoară, 

Că de nu, pe toți ne omoară. 


Foaie verde de smochin 
Sunt făcute de un român, 
La regimen!u 2 servește 
Andreiu Cristea se numește, 
Foaie verde a câmpului 
Din Intorsura-Buzăului. 


4 Noemvrie 1917. 

Viersul soldatului la despărțire 
de locurile cunoscute, 


Foaie verde de sub nuc 
Vine vremea să mă duc, 
Să-mi las locul cunoscut 

Şi poate nu-l văd mai mult! 
Foaie verde crini înalți 
Am plecat în spre Carpaţi; 
Dacolo tren nu mai mere, 
Vai de picioarele mele, 

Şi vai de spinarea mea 

Ce poveri mai duce ea! 
Fie însă ce va fi 

Dar să știu com birui, 

Să batem, să biruim, 

Până la Jerusalim 

Şi să l batem pe Muscalu, 
Ce-a vrut să ne ia Ardealu; 
Dară n'a avut noroc, 

Prin Carpaţi pe-la Cyok. 

Că noi cu toți am venit, 
Bucovina 'm părăsit, 

Pe Rus să-l întâmpinăm, 
Ardealul să nu-l lăsăm. 

Dac'am ajuns-la Carpat, 

Noi mult tare ne-am luptat, 
Până mau și împușcat; 

Dară eu nu-s supărat, 

Pentru ţară m'au pușcat, 

Şi pentru moșia mea, 

Pe care n'o pot lăsă! 

Şi acum eu mă duc iară, 

Ca să lupt pentru-a mea țară. 
Asta e a patra oară, 

Dar eu mă duc cu râvneală; 
Nu mă tem de glonț de pușcă, 
Nu mă tem, că mă 'mpușcă, 
Nici de a tunului granate, 
Nu-mi mai e frică de moarte; 
De nimic nu mă tem eu, 
Că-mi ajută Dumnezeu. 


Frunză verde de pe prun, 
Acum vă zic rămas bun, 
Că mă duc iar în bătaie, 
Unde vin gloanțe şiroaie, 
Ca şi norii grei de ploaie. 
Şi vin ca un roiu, un stup, 
Dar fie. că iar mă duc; 

Ca să mai văd cu ce fraţi, 
Voiu da mâna prin Carpaţi, 
Și să ne unim cu toți 

Ca să duduim pe hoți, 
Să-i duduim iac'așă 
Pân-col> în Rusia 

Şi să-l duduim pe Țarul 
Să nu mai doreasc' Ardealul! 
Măi copii, copii Români, 
D'aveţi curaj și mâni, 
Haideţi cu min'la îmblătit, 
La 'mblătit, la bubuit, 

Ca să alungăm urgia, 
Care-a venit din Rusia, 

Şi să luptăm cu tărie — 
Pentru-a noastră 'mpărăţie; 
Că nimic nu-i cu fală, 
Decât să mori pentru ţara, 
Când știi, că toţi ai tei 
Sunt la adăpostul ei! 
Doamne, ajută-ne dar, 

Că plecăm la luptă iar. 

Și ne ajută, Doamne stiinte, 
Rugă-mu-te prea fierbinte, 
Să învingem pe dușmani, 

Ca străbunii noști Romani, 
Să ne'ntaorcem  glorioși, 
Cum erau ai noști strămoși, 
Să venim triumfători 
Românași ai noști feciori! 
Arăta-ţi voi lumii iară, 
Cine a fost a lumii fală, 
Și că'n sânge de Român, 
Curge sânge de străbun! 
Jată eu sunt în etate, 

Şi tot duc povarăn spate, 
Nu mi-e frică de răsboi, 
Nici de greu, nici de nevoi 
Şi nu mi-e frică coi muri, 
Măcar am vreo cinci copii. 
Am familie grea acasă, 
Dar Lumnezeu nu mă lasă, 
Şi-mi va ajută și mie, 

Să viu iar din bătălic, 

Să mă'ntorc iar la cămin, 
Să nu mai cunosc suspin, 
Că trei ani sa încheiat, 
De când am tot suspinat; 
Că multe sau întâmplat 

Şi feciorii și au lăsat, 


Pe părinții supăraţi; 

lar alţii, carii sunt bărbaţi 
Au lăsat năcaz în sat: 
Nevestele chinuesc 

Şi pe bărbaţi jeluesc, 
Băieţii plâng ne 'ncetat, 
Că tăicuții le-au plecat, 
In bătălie de sânge, 

Cum sărac de ei n'or plânge? 
Căci ei rămân mititei, 
Năcăjiţi ca vai de ei, 
Tăicuţii le mor în foc, 

Ei rămân fără noroc, 

Că mulți din ei au murit, 
Pe alţii i-au schilăvit 
Şrapnelul afurisit. 

Căci zi, noapte ne 'ncetat, 
Șrapnelul i-a împușcat ! 
La asta nu sau gândit 
Când de-acasă au pornit, 
Nici prin minte nui treceă, 
Când pe acasă eră! 

Dar vai! tare sa înșelat, 
Că Rușii i-au împușcat, 
Cu gloanţe ce-s ascuțite, 

Trec prin os și merg 'nainte! 
Doamne, ce vieață tristă 

Ne-a fost nouă rânduită; 

lar acas'la noi în sat, 

Vai Doamne, ce mai bănat! 
Doamne Sfinte, ceresc Tată, 
Alină jalea odată ! 

lar voi toți ai mei iubiți 

Nu plângeți și nu jeliți, 


Că noi tot o să pornim ț 


Datoria so plinim; 

Dar nu mergem să murim, 
Că mergem să biruim ! 
Dumnezeu ne va ajută, 

Pe duşman l-om alungă! 
Și dacă l-om birui, 
Indărăt iar vom veni, 

La ai noști dragi de copii, 
La neveste ce-am lăsat, 
Cu supărare mare în sat! 


Nenorocos eu am fost, 
Că stau şi-acum in post, 
Dimineaţa păn la șase 
Aud pasări drăgălașe, 

Cum cântă, se veselesc. 
lar eu mult mă chinuesc 


Şi mi-e tare inimuţa rea, 


Că azi-mâne voiu plecă. 
Când aud cucul cântând, 
Imi vine lacrămi să plâng. 
Cucul cântă, glăsuește, 
Dar inima mea jelește. 

EI glasul nu și-a schimbat, 
Dar cu casa mi-am lăsat, 
Și mie mi-e tot în gând, 
C'am iăsat pe toți plângând, 
Pe copilașii iubiţi, 

Şi pe părinţii iubiţi, 

Pe nevasta tot așă, 

Amar de vieața mea! 
Cucul cântă tot mereu, 
lar mie tare mi-e greu, 
Dar jalea nu-i deaceea, 
Ca mă duc din țara mea, 
Și nu-mi mai cade greu mie, 
Că merg iar în bătălie, 

Ci mi-e inimuța rea, 
După nevăstuța mea, 

Că n'are pe nimenea 

Cine ajutor să-i deă, 

Cu copii și grije multă, 

Și duce o vieață mută. 
Eu nu le pot ajută, 
Ajută-le Precesta, 

Și ajută-le, Domnul sfânt, 
Ce dă soare pe pământ 
Că și eu Lui m'am rugat, 
Dela moarte m'a scăpat. 
Şi dintâiu șa doua oară, 
M-o scăpă șia patra oară. 
Și-mi va stă într'ajutor, 
Ca să-mi fie mai ușor, 
Povara și multul greu 
Ce-l mai duce trupul meu. 
Și-acuma vă las cu bine, 
Dar nu uitaţi nici de mine. 
Şi Dumnezeu să vă ţie, 
Că acum nu mai pot scrie, 
Făr' pentru a nu mă uită, 
Eu vă dau adresa mea, 

Și de nu veți mâniă, 

Vă spun și comuna mea, 
Ba și numele vi-l spun. 

Ca să le știți pe deplin! 

Frunză verde rosmarin 
Numele mi-e Jeronim; 
Şi iar verde tulipan, 

Mă chiamă și Ivan; 
Frunză verde de molid 
Și sunt din satul Valhit, 
Frunza verde de dudău 
De lângă Ibașfalău, 

Și frunză de tămâioară, 
Aproape de Sighișoară. 
Şi acum Vă zic așă. 
Salutări din partea mea! 


Jeronim lvan 


Glotaș în Reg. 24 de honvezi 
Compania 3-a. 


Românul și Patria. 


Până acum aţi auzit 
De un nume prea vestit, 
Auzit de sute lupte 

Şi de biruințe multe. 

De român mult ați cetit, 
Că în lume e vestit: 
Până românul trăește; 
Țara noastră înflorește; 

Românul tot mereu cântă, 

Și să vă spun cum se luptă; 
Eră crâncen timp de iarnă, 
Și bătea vânt cu zăpadă. 


Din șvarmlinie m'am uitat, 

Și foarte mult m'am mirat, 

Departe am văzut soldați, 
Grăbind-grăbind și 'narmați. 
Tunurile urlă 'ntr'una, 

Cătră ei dădeau degeabă; 
Prin viscol şi prin zăpadă 
Grăbiau, ducând la alți hrană. 


Ei toți românași erau, 
Că românește cântau. 
Cine pe ei i-a silit, 

De așă s'au prea grăbit? 
Prin căi necălcat de nime 
Am văzut mare mulțime, 
Flori frumoase răsărind, 
Tot la mine strălucind. 


Ce gândiţi: ce-a strălucit, 
De pe min' ma întărit? 
N'a strălucit mai mult mie, 

Numai dorul de Patrie. 
Cătră soldaţi ce grăbiă, 
Tot acolo străluciă; 

Pe unde ei au fost crescut, 
Flori incă au fost crescut, 
Şi'n flori o putere este, 

Ce inima o 'ntărește,. 


Când sunt gata de plecare 
Românași toți flori are, 
Ce din flori a strălucit, 
Tot acela i-a întărit 

Pe soldați ca să grăbească 
Și țării lor să slujească. 


Au luptat ei mult și tare, 
Bătând pe cel mic și mare, 
Și mulți vieața și-au jertfit, 
Dacă chiar a trebuit. 

Pilda lor cea vitejească 
Inima să vă 'ntărească, 

Şi cu al Patriei dor 

Să pășiţi în locul lor. 


După »Poporule Infant. Arsen Darabanţ, 
Budapest, Nagyszeben. 

Camerazilor mei dela Regimentul 


de infanterie Nr. 31. 


In Marţia după sărbători 
A trandafirilor, și Flori 

În a frumoasă lună Maiu 
Când natura-i ca un raiu. 


Din zori de zi pănă'n noapte 
Eră tunet,. eră moarte, 

Eră foc ucigător 

Şi un fum îngrozitor. 


Sbor șrapnele. cad granate, 
Ziua întreagă tunul bate, 
Puștile cu glas subțire 

Ţin isonul din pădure. 


Ceru-i trist și lăcrămează 
Locul, arde sângerează, 
Câmpul geme plin de chin 
De vaiet și de suspin. 


Roiuri dese năvă.esc 

Din potopul cel rusesc, 

Ca prin noi să-și facă drum, 
Să ne prindă nu știu cum? 


N 


Ziva întreagă dau năvala 
Dar amar și rău se'nșală, 
Brațul bravilor români, 

l-au culcat ca pe păgâni. 


Şi dușmanii sunt sdrobiți 

Mii și sute sunt răniţi, 

Mii şi sute dorm tăcuți 

Si cu ochii'n veci pierduţi .... 


Nam cuvinte ca să pot 

Nici că sunt, — așă socot — 
Eroismul românesc 

Sa-l pot spune cum voesc. 


Atât astăzi pot a scrie 
Despre-această bătălie, 
Cau luptat românii mei, 
Au luptat sărmanii ei, 
Aprigi ca și niște smei. 
Nicolae Ilie 
învățător 
voluntar, corporal în regim. 


de Infant, c. și r. Nr. 31. secţii 
2-a de mitraliere. 


— 30 — 


Poezie din răsboiu 
Ceruză albastră. 


Ceruză coloare albastră 
Scrie tu durerea noastră, 
Durerea de pe câmpii 
Unde facem bătălii, 

De rămân sate pustii. 


Unde trecem noi odată, 
Rămâne lumea prădată. 
Unde pușcăm cu mașina 
Rămâne ars ca rășina. 


Frunză verde din coline, 
Domnul strigă cătră mine: 
Hai Grigorie după mine, 
Zi, o rugă, Doamne ajută, 
Să tăiem dușmani o sută, 

Scoate sabia din teacă, 
Intre droturi dese pleacă, 
Eu în urmă'i plec de loc, 
Trecând prin gloanţe și foc; 
In urma noastră îs soldați, 
Cu muniții încărcați. 


Puștile lor varsă pară, 
Impărțind moarte amară, 
Sângele muscalului 

Pân' la coama calului, 

Sângele se face 'n râu 

Stăm în el până la brâu, 
Soareie stă și se miră, 

Cum îi tăiem fâră milă. 

Norii în cer se strâng grămadă, 
Ingroziți de atâta pradă... 


Grigorie Slavocă 
ordonanță din Rodna-veche 


0 Rugăciune. . 


Vedeţi, moar:ea cum se sbate 
Colo'n nord și răsărit, 
Prin câmpii, pădiri bătrâne 
Cu tunuri și ghiulele 
Cu șrapnele și granate 
Sfarmă tot cei vine 'n cale, 
Cu spade încovăiate, 
Ș'omoară frate cu frate, 
Făr' de milă și cruţare, 
Colo'n sud și lasfințit 
Pe uscat ca și pe mare, 
Doamne, tot ce ai zidit. 
Trimite-le, curmă-le firul 
Cete mari de ngeri sfinți, 
Să ne apere, o Doamne, 
Pe copii. frați și părinți. 
Pe cei mari să-i lumineze 
Că a fost destul răsboiu 
Vieață nouă ne creeze 
Pace-acolo și la noi. 

Zabran, Liviu Jancu. 

